kardosdrur/scandi-wiki huggingface dataset:
Third Ear

Third Ear er en dansk podcast, hvis faste redaktion består af de to stiftere Krister Molzen og Tim Hinman. Alexander Forsberg står for web, grafik og online management. Third Ear trækker på teknikker fra den klassiske radiomontage. 

Molzen og Hinman arbejdede sammen på Ultralyd, et montage-program på DR, der lukkede i 2007. I 2009 fik de under navnet Third Ear penge af Kunstrådet til at starte et internetmagasin. Deres første podcastfortælling hed "Guldhornene" og handlede om Guldhornene og om Sonni, der i 2006 stjal dem. 

Third Ear har haft stor succes, især med de to serier "Kvinden med den tunge kuffert" og "I et forhold med ...".

"I et forhold med ..." blev i 2017 filmatiseret under titlen "En fremmed flytter ind" med manuskript af Krister Molzen og instruktøren Nicole Horanyi.

Priser 
Third Ear har både i 2010 og 2011 vundet Prix Marulic i kategorien dokumentar ved den internationale radiofestival, der bliver afholdt af den kroatiske radio HRT og European Broadcasting Union.

I 2012 modtog podcasten et etårigt legat fra Statens Kunstfond, og i 2015 modtog podcastduoen Statens Kunstfonds treårige arbejdslegat.  

I 2016 vandt Third Ear podcasten "Dobbeltgænger" af Thomas Arent Andersen prisen for bedste fremmedsprogede dokumentar på den amerikanske radio- og podcastfestival Third Coast. "Dobbeltgænger" handler om to unge mænd, der hedder det samme og som kommer i håndgemæng.

Third Ear modtog i 2017 en af Kronprinsparrets Priser, nemlig Kronprinsparrets Stjernedryspris.

Referencer 

Podcasts
Etableret i 2009
Krisen i Zimbabwe 2017

Krisen i Zimbabwe 2017 begyndte som følge af, at Zimbabwes præsident Robert Mugabe den 6. november 2017 fyrede Emmerson Mnangagwa, der hidtil have været landets vicepræsident. Mnangagwa var hidtil blevet anset som værende den, der på et tidspunkt skulle efterfølge Mugabe som præsident. Mugabe havde dog udset sig sin hustru, Grace Mugabe, som en mulig efterfølger.  Efterfølgende blev Mugabe sat i husarrest af militæret, der benægter, at der er tale om et militærkup.

18. november havde demonstranter krævet hans afgang som præsident og dagen blev han både afsat som leder af og ekskluderet af sit parti, Zanu-PF, hvor alle ti provins-afdelinger på forhånd havde krævet hans afgang. Mugabe meddelte i et brev til parlamentet, at han den 21. november ville afgå som præsident. Mnangagwa, den nye leder af partiet, blev udpeget som Zimbabwes tredje præsident den 24. november 2017.

Referencer 

Begivenheder i 2017
Zimbabwes politik
Adelheid Louise af Slesvig-Holsten-Sønderborg-Glücksborg

Prinsesse Adelheid Louise til Slesvig-Holsten-Sønderborg-Glücksborg (født 19. oktober 1889, Grønholt, død 11. juni 1964, Salzburg) var en tysk prinsesse af Slesvig-Holsten-Sønderborg-Glücksborg.

Hun var det fjerde barn af hertug Frederik Ferdinand af Slesvig-Holsten-Sønderborg-Glücksborg og Caroline Mathilde af Slesvig-Holsten-Sønderborg-Augustenborg. Hun giftede sig den 1. august 1914 i Potsdam med Arveprins Frederik af Solms-Baruth, der var arving til det lille mediatiserede tyske fyrstendømme Solms-Baruth som den ældste søn af Frederik, 2. Fyrste af Solms-Baruth og Grevinde Louise af Hochberg. 
I ægteskabet mellem Adelheid Louise og Frederik blev der født fem børn.

Eksterne links 

 Hans den Yngres efterkommere

Sønderborgske fyrstelige
Huset Glücksburg
Trine Rask Thygesen

Trine Rask Thygesen (født 18. september 1970 i Aidt) er en dansk diplomat, der har været Danmarks ambassadør i Sydafrika siden 1. marts 2015. hvor hun erstattede René Dinesen. Før udnævnelsen til ambassadør var hun kontorchef i Udenrigsministeriet.

Hun er uddannet cand.oecon. ved Aarhus Universitet i 1997.

Referencer 

Ambassadører fra Danmark
Marie Melita af Hohenlohe-Langenburg

Prinsesse Marie Melita til Hohenlohe-Langenburg (; født 18. januar 1899, Langenburg, Württemberg, død 8. november 1967, München, Vesttyskland) var en tysk prinsesse, der var titulær hertuginde af Slesvig-Holsten-Sønderborg-Glücksborg som ægtefælle til Hertug Frederik 2. af Slesvig-Holsten-Sønderborg-Glücksborg. Hun var den ældste datter af Fyrst Ernst 2. af Hohenlohe-Langenburg og Prinsesse Alexandra af Sachsen-Coburg og Gotha.

Børn 
Frederik og Marie Melita fik fire børn: 

 Hans Albrecht (1917-1944), arveprins af Slesvig-Holsten-Sønderborg-Glücksborg fra 1934 til 1944. 
 Vilhelm Alfred Ferdinand (1919-1926), prins af Slesvig-Holsten-Sønderborg-Glücksborg 
 Frederik Ernst Peter (1922-1980), titulær hertug af Slesvig-Holsten fra 1965 til 1980. 
  Marie Alexandra (1927-2000), prinsesse af Slesvig-Holsten-Sønderborg-Glücksborg

Referencer

Eksterne links 

Hertuginder af Glücksborg
Huset Hohenlohe
Karlsburg (Vorpommern)

Karlsburg er en by og kommune i det nordøstlige Tyskland, beliggende i Amt Züssow i den nordlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Karlsburg er beliggende 21 kilometer sydøst for Vorpommern-Greifswalds administrationsby Greifswald og 14,5 kilometer øst for Gützkow. Til Wolgast og den faste forbindelse til øen Usedom, er der 19 kilometer. I skoven Karlsburger Holz findes kilden til floden Swinow, der deler kommunen.

Kommunen er, på nær mod vest, omsluttet af store skovområder: Mod syd ligger det store skovområde Karlsburger und Oldenburger Holz, mod øst Steinfurther und Buddenhagener Holz, og mod nord  Wrangelsburger Wald og Benthorst.

Ud over Karlsburg findes tre landsbyer i kommunen:
 Moeckow
 Steinfurth
 Zarnekow

Nabokommuner 
Nabokommuner er Wrangelsburg mod nord, Lühmannsdorf og Wolgast mod nordøst, Rubkow mod øst, Klein Bünzow mod sydøst og syd, Züssow mod sydvest og vest samt Groß Kiesow mod nordvest.

Trafik 
Bundesstraße B 109 og B 111, krydser hinanden i Moeckow-Berg. Karlsburg har stoppested på jernbanen Züssow–Wolgast, der fører til badebyerne på øen Usedom.

Eksterne kilder og henvisninger 

 Byens websted
 Kommunens side  på amtets websted

Byer i Mecklenburg-Vorpommern
Kommuner i Mecklenburg-Vorpommern
Amt Züssow
Byer i Kreis Vorpommern-Greifswald
Lukey's Boat

"Lukey's Boat" er en komisk folkevise, der stammer fra nordøstkysten af Newfoundland. Dens taktart indikerer, at den muligvis er afledt af en shanty.

Der er mange mindre variationer af sangen, afhængig af sangeren; den handler dog i alle tilfælde om en båd ejet af Lukey, som vender hjem og finder sin kone død og begravet (hvilket ikke rammer ham særlig hårdt, da han vil få en anden "til foråret"). Den tidligt nedskrevne version af sangen er fra "Ballads from Nova Scotia" (1932) af Helen Creighton, hvordan den er opgivet som "Loakie's Boat".

Den blev indspillet under titlen "Lukey" af Great Big Sea på deres album Up fra 1995, af Great Big Sea med The Chieftains på sidstnævntes opsamlingsalbum Fire in the Kitchen fra 1998, af Fiddler's Green, en tysk folkemusikband, på deres album Drive Me Mad! i 2007 og af The Kreellers på albummet Sixth and Porter, der udkom i 2008.
Den blev også indspillet i 1966 af John White fra St. John's, Newfoundland.

Den bliver brugt temasang til den australske komiker Lukey Bolland.

Eksterne henvisninger 
"Published in Gerald S. Doyle's Old-Time Songs And Poetry Of Newfoundland: Songs Of The People From The Days Of Our Forefathers (Second Edition, p.71, 1940; Third edition, p.40, 1955). Also published on pp.24-25 of Songs Of Newfoundland, a complimentary booklet of lyrics to twenty-one songs distributed by the Bennett Brewing Co. Ltd., of St. John's, NL, with the cooperation of the Gerald S. Doyle Song Book from which these lyrics were obtained."
 Lukey's Boat by Great Big Sea 

Folkeviser
Great Big Sea
Sange fra 1995
Sange fra 1998
Røros Station

Røros Station (Røros stasjon) er en jernbanestation på Rørosbanen, der ligger i byen Røros i Norge. Stationen består af flere spor, to perroner, en stationsbygning i træ med ventesal og Narvesen-kiosk og forskellige andre bygninger. Stationen betjenes af fjerntog mellem Hamar og Trondheim og er desuden endestation for lokaltog til Trondheim.

Stationen åbnede 17. oktober 1877 sammen med den sidste del af banen fra Koppang til Røros. Fra åbningen og indtil 11. december 1944 var stationen en rebroussementsstation. Den var forbundet med hovedbanen mod nord via en 2 km lang sidebane fra Statene. Efter at en ny strækning på 3,6 km syd for Håelva blev taget i brug, blev stationen en gennemkørselsstation, og den oprindelige 1,55 km lange strækning mellem Statene og km 395,5 blev nedlagt. I forbindelse med banens 125 års jubilæum i 2012 blev stationen renoveret for ca. 12 mio. NOK.

Stationsbygningen blev opført til åbningen i 1877 efter tegninger af Peter Andreas Blix.

Litteratur

Eksterne henvisninger 

Stationer på Rørosbanen
Etableret i 1877
Jernbanestationer i Trøndelag
Glåmos Station

Glåmos Station (Glåmos stasjon) er en jernbanestation på Rørosbanen, der ligger ved Glåmos i Røros kommune i Norge. Stationen består af to spor, en perron, en stationsbygning med ventesal og et pakhus, der ligesom stationsbygningen er opført i træ.

Stationen åbnede 16. januar 1877 sammen med strækningen mellem Røros og Singsås. Oprindeligt hed den Jensvold, men den skiftede navn til Jensvoll i april 1921 og til Glåmos 1. januar 1939. Fra 15. januar 1995 til 8. juni 1997 var den kun bemandet efter behov, en status den fik igen fra 22. august 1999.

Stationsbygningen blev opført til åbningen i 1877 efter tegninger af Peter Andreas Blix. Stationsbygningen, pakhuset, perronen og resterne af stationshaven blev fredet af Riksantikvaren i 1997. Stationsområdet anses for at være et værdifuldt nationalt kulturminde og er et af de bedst bevarede fra åbningen af Rørosbanen.

Litteratur

Eksterne henvisninger 

 

Stationer på Rørosbanen
Etableret i 1877
Jernbanestationer i Trøndelag
Reitan Station

Reitan Station (Reitan stasjon) er en jernbanestation på Rørosbanen, der ligger ved Reitan i Holtålen kommune i Norge. Stationen består af nogle få spor, en kort perron og en stationsbygning i hvidmalet træ med ventesal. Fylkesvei 573 ender ved stationen.

Stationen åbnede 16. januar 1877 sammen med strækningen mellem Røros og Singsås. Den blev nedgraderet til trinbræt 29. maj 1988. I 1990 blev den opgraderet til at være trinbræt med læssespor, hvilket den fortsat er.

Stationsbygningen, der er i schweizerstil, blev opført til åbningen i 1877 efter tegninger af Peter Andreas Blix. I 1904 blev der etableret en svævebane fra malmminen Kjøli gruve ned til en silo på stationen for videretransport af kis. Minedriften ophørte i 1941, og svævebanen blev efterfølgende demonteret. Den var for øvrigt bygget af Pohlig A.G. og var 14.770 meter lang med en højdeforskel på 541 meter mellem de to slutpunkter. I slutningen af 1950'erne blev der opført en traverskran på stationsområdet til losning at tunge dele til kraftværksudbygningen i Tydal, men den blev demonteret og fjernet i 2001.

Litteratur

Eksterne henvisninger

Noter 

Stationer på Rørosbanen
Etableret i 1877
Jernbanestationer i Trøndelag
Kreativitet

Kreativitet er en skabende evne eller virksomhed, som fx opfindsomhed, idérigdom og det at lave eller finde på noget nyt. Kreativitet er afgørende for at løse problemer og udfordringer - indenfor alle fag og i alle situationer og for at skabe forandring og fornyelse. Kreativitet er særlig forbundet med opfindelser og videnskap, kunst og håndværk, men også næringsliv og markedsføring hvor udøverne gennem fantasi og forestillingsevne tænker anderledes og nyt, skaber noget originalt eller sætter noget kendt sammen på nye måder. Den mentale proces bag kreativitet er kompliseret, og der er ingen entydige forklaringsmodeller eller definitioner. Ifølge Erik Lerdahl(2007) er kreativitet forbundet med evnen til at fantasere, forestille sig og udvikle nye ideer. Kreativitet kan være en medfødt egenskab, men kan også læres, udøves og optrænes gennem en rigtig holdning og praktiske teknikker og metoder (Lerdahl 2007). Der findes derfor en række kurser og bøger til at lære kreativitet.

Bøger om kreativitet 
 Hans Chr. Andersen og Michael Flor Hansen, Guide til større kreativitet, 
 Ole Striim, Kreativ problemløsning & praktisk idéudvikling, 
 Kurt Hanks, Larry Belliston, Dave Edwards, Design Selv - Kreativ tænkning - problemløsning - tegning, 
 Edward de Bono, 1967, The use of lateral thinking, ISBN
 Edward de Bono, The mechanism of Mind, ISBN
 Edward de Bono, Serious creativity : using the power of lateral thinking to create new ideas, 
 Julia Cameron, Kreativitet : et praktisk og filosofisk kursus for kunstnere og andre der ønsker at udforske og genfinde deres kreativitet og selvtillid, 
 Mihaly Csikszentmihalyi ,"Creativity. Flow and the psyhology of discovery andInvention. New York.HarperCollins Publishers.

Eksterne henvisninger 
 Utvikling av naturvitenskapelig talent og kreativitet - et nordisk perspektiv, Nordisk ministerråd, København 2011. 

Problemløsning
Filosofi
Psykologi
Religion
Teologi
Oldtidens Sicilien

Oldtidens Sicilien er beskrevet af græske forfattere, der omtalte de tidligste mennesker på Sicilien som stammerne elymere, sikanere og sikeliener. Sidst kom sikelienerne, der hører til samme folkegruppe som flere stammer i det sydlige Italien.

I det 3. århundrede f.Kr. kom romerne ind som aktører på øen i forbindelse med den såkaldte messanske krise. Dette førte til den 1. puniske krig mellem Rom og Kartago. Da krigen endte i 242 f.Kr., var hele Sicilien underlagt romersk kontrol.

Italiens historie
Fnatic

Fnatic (udtalt "fanatic"; også stiliseret som fnatic eller FNATIC) er en professionel E-sport-organisation med hovedkvarter i London, Storbritannien. Det blev grundlagt den 23. juli 2004, og holdet har spillere fra hele verden, som spiller i en række forskellige spil som bl.a. Counter-Strike: Global Offensive, Tom Clancy's Rainbow Six Siege, Dota 2, Heroes of the Storm ogLeague of Legends.

Fnatics League of Legends-hold vandt det allerførste League of Legends World Championship i 2011, og det har også rekorden for flest League of Legends Championship Series split titler i LEC, med sammenlagt syv ud af de tolv, som er spillet frem til sommeren 2019. I 2015 EU LCS Summer Split blev de det først LCS-hold der gennemførte et split uden nederlag.

Fnatics Counter-Strike-hold har traditionelt ligget i Sverige, og det bliver også betragtet som et af de bedste spillets historie, idet de har vundet tre Global Offensive Majors og adskillige andre turneringer.

Referencer

Eksterne henvisninger 

 

E-sportsklaner
Etableret i 2004
Klein Bünzow

Klein Bünzow er en by og kommune i det nordøstlige Tyskland, beliggende i Amt Züssow i den nordlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Klein Bünzow er en arealmæssigt stor kommune i landkreisen. Den ligger i en skovfattig region uden større bakker eller vandløb og søer. Mod nord grænser den op til Naturschutzgebiet Karlsburger und Oldenburger Holz.

Kommunen er beliggende omkring seks kilometer nordvest for Anklam og omkring 18 kilometer øst for Gützkow.

I kommunen ligger ud over Klein Bünzow, landsbyerne:
 Groß Bünzow
 Groß Jasedow
 Klitschendorf
 Pamitz
 Ramitzow
 Salchow

Nabokommuner 
Nabokommuner er Karlsburg mod nord, Rubkow mod øst, Ziethen mod syd, Groß Polzin mod sydvest, Schmatzin mod vest og Züssow mod nordvest.

Trafik 
Bundesstraße B 109 krydser kommunen. Jernbanen Stralsund–Berlin går gennem Klein Bünzow, og her ligger en tidligere station, og et moderne stoppested.

Eksterne kilder og henvisninger 

 Kommunens side  på amtets websted

Byer i Mecklenburg-Vorpommern
Kommuner i Mecklenburg-Vorpommern
Amt Züssow
Byer i Kreis Vorpommern-Greifswald
Formel 1 2018

Formel 1 2018 er 2018-sæsonen af verdensmesterskabet i Formel 1. Det er 69. gang, mesterskaberne bliver afholdt. Der vil være ti deltagende konstruktører og tyve kørere, som begynder sæsonen 25. marts på Albert Park i Melbourne og slutter 25. november på Yas Marina Circuit i Abu Dhabi.

Sæsonkalender

Teams og kørere

Resultater

Kørernes mesterskab 

Noter:
† – Kørere afsluttede ikke Grand Prix'et, men blev klassificeret fordi de gennemførte mere end 90 % af løbsdistancen.

Konstruktørmesterskabet 

Noter:
† – Kørere afsluttede ikke Grand Prix'et, men blev klassificeret fordi de gennemførte mere end 90 % af løbsdistancen.

Referencer

Eksterne henvisninger 
 
 Fédération Internationale de l'Automobile
Fanny Louise Bernth

Fanny Louise Bernth (født 13. juli 1988 i København) er en dansk skuespiller, der blandt andet spiller den unge præst August Kroghs hustru i Herrens Veje.

Referencer

Eksterne henvisninger 
 

Skuespillere fra Danmark
Personer fra København
Melody Day

Melody Day (Hangul: 멜로디 데이) er en sydkoreansk pigegruppe dannet i 2012 af Cre.ker Entertainment (tidligere kendt som Viewga Entertainment). Gruppen debuterede officielt med deres singlealbum "Another Parting" i februar 2014 og med tre medlemmer: Yeoeun, Chahee og Yein. Det fjerde medlem, Yoomin blev tilføjet til gruppen i oktober 2014.

Historie

2012-13: For-debut 

Melody Day startede deres karriere som en trio i 2012, med lydspor til dramaer som Bridal Mask, Cheongdam-dong Alice, Missing You, My Daughter Seo-young, The King of Dramas, I Can Hear Your Voice, Master's Sun og Pretty Man. Den 26. juni 2013 udgav de ballade-sporet "Loving Alone" som en del af single-albumet New Wave Studio Rookie, Vol. 1.

2014-16: Debut med "Another Parting", nyt medlem Yoomin og yderligere udgivelser 
Melody Day debuterede officielt med single albumet "Another Parting" den 25. februar 2014 med titelsporet med samme navn. Dens musikvideo fremhævede skuespillerne Seo In-guk og Wang Ji-won. Gruppens debutmusikoptræden var på KBSs Music Bank den 28. februar. Senere samme år medvirkede Melody Day på digitale singler 2 AMs Changmin og CNBLUEs Lee Jong-hyun, "The Very Last First" (21. maj)  og "To Tell You The Truth" (14. august) . De medvirkede også på det originale soundtrack til dramaet Fated to Love You med singlen "You're My Everything", en genindspilning af Jeff Bernats "Be The One".

I oktober introducerede Melody Day et nyt medlem, Yoomin.  Gruppen udgav deres første sang som en kvartet, "Listen to My Heart", til dramaet Naeils Cantabile.  Den 12. december udgav Melody Day deres første digitale single "Anxious" med deltagelse af Mad Clown. 

Melody Days andet single album #LoveMe blev udgivet den 9. juni 2015. Fire måneder senere, den 7. oktober, udgav de deres tredje single-album Speed Up, med musikvideoen til titelsporet med samme navn med GOT7s Jinyoung. Den 28. december udgav Melody Day deres anden digitale single "When It Rains" med VIXXs rapper, Ravi.  Melody Day udgav deres første udvidede plade Color og dets titelspor med samme navn den 1. juli 2016.  I december 2016 indspillede Melody Day den originale soundtrack sang "Beautiful Day" til webdrama First Seven Kisses.

2017-nutid: Kiss on the Lips 

Melody Day udgav deres tredje digitale single "You Seem Busy" med BtoBs hovedrapper, Ilhoon, den 24. januar 2017. Sangen blev produceret af Polar Bear, og dens tekster blev skrevet af JQ og Ilhoon.  Den 8. februar meddelte Cre.Ker Entertainment, at Melody Day planlagde at udgive deres andet mini-album, Kiss On The Lips og dets titelspor med samme navn, den 15. februar 2017.  Den 25. september bekræftede Cre.Ker Entertainment, at Yeoeun, Yoomin og Chahee deltager i KBS Idol Rebooting Show The Unit.

Medlemmer 
 Yeoeun (Hangul: 여은) — leder, main vocal.
 Yoomin (유민) — sub vocal, main rapper.
 Yein (예인) — lead vocal.
 Chahee (차희) — sub vocal.

Diskografi

Album

Singler

Noter

Eksterne henvisninger 
 Officiell webbplats
 [HIT 불후의 명곡2-멜로디데이 - 이거야 정말.20140809]

Musikgrupper fra Sydkorea
Ciudad Real Madrid

Ciudad Real Madrid () er navnet på Real Madrids træningsfaciliteter uden for Madrid i Valdebebas nær Barajas lufthavn. Den erstatter den gamle Ciudad Deportiva (), som indtil 2003 var træningsbane for klubben.

Eksterne henvisninger 

Madrid
Real Madrid
Bygninger, konstruktioner og anlæg i Spanien
Here Comes the Boom

Here Comes the Boom er en amerikansk komediefilm som havde verdenspræmiere i biografferne den 12. oktober. Filmen er instrueret af Frank Coraci med Kevin James i hovedrollen.

Handling 
High School-biologilæreren Scott Voss (Kevin James) tvinges til at arbejde ekstra som kamsportskæmper i et forsøg på at indsamle penge for at redde musikprogrammet på den skole han er ansat på.

Medvirkende

 Kevin James som Scott Voss
 Salma Hayek som Bella Flores
 Henry Winkler som Marty
 Charice som Malia De La Cruz
 Bas Rutten som Niko
 Gary Valentine som Eric Voss
 Reggie Lee som Mr. De La Cruz
 Joe Rogan som sig selv
 Herb Dean som sig selv
 Mike Goldberg som sig selv
 Greg Germann som Direktor Becher
 Jason Miller som "Lucky" Patrick Murphy
 Melissa Peterman som Lauren Voss
 Bruce Buffer som sig selv
 Krzysztof Soszynski som Ken Dietrich

Eksterne henvisninger
 

Komediefilm fra USA
Amerikanske film fra 2012
Pengeklub

En pengeklub (begrebet politisk erhvervsklub ses også) er i dansk politik en forening, der har til formål at støtte et politisk parti på en sådan måde, at foreningens medlemmer ikke selv bliver omfattet af de regler, der skal medvirke til åbenhed om partiernes økonomi. Klubberne er blevet kritiseret for at kunne være en form for korruption, hvor medlemmerne køber sig til indflydelse på politikerne.

Flere danske partier har tilknyttede pengeklubber, herunder Venstre med Den Liberale Erhvervsklub, Konservative Folkeparti med C-Business, Det Radikale Venstre med Midt- og Vestjyllands Erhvervspolitiske Selskab og Fyns Socialliberale Erhvervsklub, og Socialdemokraterne med Erhvervsforum Vækst DK.

Lokale erhvervsklubber findes også og blev blandt andet anvendt i forbindelse med kommunalvalget i 2017.

Kilder 

Danmarks politik
Korruption
Arne Pilested

Arne Pilested (født 24. maj 1921, død 29. juni 1999), tidligere Arne Pilegaard Pedersen, var en dansk designer og møbelarkitekt.

Allerede som 5-årig blev Arne sat til at polere møbler i farens snedkerværksted, som lå i forlængelse af familiens bolig i byen Bursø. Som ene dreng ud af en søskendeflok på seks var det naturligt, at han en dag skulle overtage forretningen. I 1935, som blot 14-årig, kom Arne derfor i lære hos sin far og møbelsnedkermester Viggo Pedersen i Bursø Snedkerforretning.

I 1942 flyttede Arne Pilested fra Bursø til København og startede på Kunstakademiet under ven og underviser Børge Mogensen. I 1946 fik han tildelt højeste udmærkelse i form af to sølvmedaljer samt førstepræmien på Kunstakademiet for sin tremmesofa med dertilhørende sofabord. I samme konkurrence deltog andre kendte danske designere som bl.a. Erik Ole Jørgensen og Poul Volther.

Møbelarkitekter fra Danmark